《丁卯重作化龙桥嘉平甲子脩梁方举两虹忽现里人皆以为瑞辄赋一首》
宋代·林希逸

下手高秋忽暮冬，霜晴水暖荷天公。旧碑语妙谁能继，新筑工多事却同。

健笔早题需驷马，脩梁朝举现双虹。殷勤著意溪干友，应谶桥门况已通。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。